พอดี เป็นประจำเดือนวันที่ 15 หายวันที่ 21 หรือ22 นี้เเหละคะ มี พสพ กับเเฟนวันที่ 23 ถุงยางเกิดขาดขะ เลย ไปกินยาคุมฉุกเฉินทันที่ สงสัยคะ ว่าเลือดออก หลังกินยาคุมฉุกเฉิน ไป 2-3 วัน เลือดออก มา คล้ายประจำเดือนปกติเเต่มา วันนี้เลือดเปลี่ยนสีเป็น สีนํ้าตาล สงสัยมาคะ
สวัสดีค่ะ เลือดออกดังที่กล่าวมาอาจเกิดจากผลข้างเคียงของการใช้ยาคุมฉุกเฉินยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังแต่ถ้าเลือดออกมากขึ้นเรื่อยๆไม่หยุด ปวดหน่วงท้องน้อยมากร่วมด้วย หรือประจำเดือนรอบถัดไปมาช้ากว่า 35 วัน ควรพบสูตินรีแพทย์เพื่อตรวจเพิ่มเติมถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก